জানতে চাইলে কর্মসূচির পরিচালক ডা. শামিউল ইসলাম বলেন, ‘এমডিআর যক্ষ্মা নিয়ন্ত্রণ এখন চ্যালেঞ্জ। দিন দিন এর প্রকোপ বাড়ছে। রোগটি শনাক্তকরণে আধুনিক যন্ত্রপাতির (জিন এক্সপার্ট) স্বল্পতা আছে। প্রতি উপজেলায় অন্তত একটি করে জিন এক্সপার্ট থাকা দরকার। অথচ সারা দেশ মিলিয়ে এ যন্ত্র আছে মাত্র ১৯৩টি। ফলে অনেক রোগীকে শনাক্ত করা সম্ভব হচ্ছে না। তবে কর্মসূচির মাধ্যমে রোগ নির্ণয়ের হার প্রতি ১ লাখ জনসংখ্যায় ৭৭ জন ও আরোগ্যের হার ৯৫ শতাংশ।’